Deutsch.info

Deutsch.info estas senpaga retejo por konatiĝo kun kaj lernado de la germana lingvo. Ĝi estas atingebla en 19 lingvoj kaj enhavas kursojn de niveloj A1, A2, B1 kaj B2. La retejo estas rezulto de du projektoj subtenitaj de la Programo Sokrato-Leonardo de la Eŭropa Komisiono kaj Erasmus+. Ĝia uzado estas plene senpaga. La kursoj estas destinitaj ĉefe por memlernantoj, sed taŭgas ankaŭ kiel subtena materialo por ĉeestaj lingvokursoj.

 Evoluo de la projekto 
La unua projekto daŭris ekde novembro 2011 ĝis oktobro 2013. Realigantoj de ĝi estis Edukado@Interreto (Slovakio), Studio GAUS (Germanio), Österreich Institut GmbH (Aŭstrio), WBS Training AG (Germanio), English Unlimited (Pollando), Inter-kulturo (Slovenio), Masaryk-Universitato (Ĉeĥio) kaj Mediaost Public Relations & Marketing (Germanio). La retejo estis publikigita en la interreto la  kun unuaj informoj. La  komenciĝis la teststadio kaj aperis beta-versio kun unuaj kursenhavoj. Tiam la retejo estis atingebla en dek unu lingvoj.

Ekde novembro 2014 ĝis aŭgusto 2017 okazis dua projekto kun la celo pliriĉigi la enhavon de la retejo. En ĝi kunlaboris Studio Gaus GmbH (Germanio),	Edukado@Interreto (Slovakio), Österreich Institut GmbH (Aŭstrio), WBS Training AG (Germanio), Fundacja Novinka (Pollando), Inter-kulturo (Slovenio), Mediaost Public Relations & Marketing (Germanio), Fundația Centrul Educațional Soros (Rumanio), BILARK - Sınırlı Sorumlu Bilimsel Araştırmalar ve Uygulama Eğitim Kooperatifi (Turkio) kaj Milos Educational Womens Collaboration for Activities in Tourism (Grekio). Kun helpo de volontulaj tradukistoj la paĝaro estas kontinue tradukata en pluaj lingvoj. Kadre de la dua projekto estas preparitaj novaj lecionoj por la niveloj A2 kaj B1, kurso de la nivelo B2, oni pligrandigis gramatikan parton kaj vortarojn, kaj tradukis la tutan enhavon al novaj lingvoj.

En aŭgusto 2017 la retejo havis pli ol  registritajn uzantojn kaj pli ol  vizitantojn monate. En aŭgusto 2017 estas 19 lingvoversioj disponeblaj.

La projekto aperas en serio de aliaj paĝaroj de lingvoedukado, realigataj aŭ planataj de la sama kerna teamo. Ekde decembro 2002 ekzistas la retejo lernu! por la lernado de Esperanto. En majo 2016 lernu! havis ĉirkaŭ  registritajn uzantojn kaj preskaŭ  vizitantojn monate. Ekde marto 2011 ekzistas la paĝaro Slovake.eu por lernado de la slovaka lingvoSlovake.eu,  ekde aŭgusto 2015 Mluvtecesky.net por lernado de la ĉeĥa lingvoRussky.info kaj ekde aŭgusto 2017 russky.info por lernado de la rusa lingvo.

 Enhavo de la retejo 

En la retejo troveblas nuntempe:
 lingvokursoj en la niveloj A1, A2, B1 kaj B2;
 gramatikaj eksplikoj ordigitaj laŭ kategorioj;
 mediateko (kolekto de aŭtentaj tekstoj, sonregistraĵoj kaj videaĵoj en la germana);
 informoj pri vivo kaj laboro en Germanio kaj Aŭstrio;
 testoj pri politiko, kulturo, vivo kaj laboro en Germanio kaj Aŭstrio;
 plurlingva diskutejo;
 vortaroj, virtuala klavaro, vortaroj k.a.

 Lingvoj 
La retejo estas havebla en tiuj lingvoj: angla, araba, ĉeĥa, Esperanto, franca, germana, greka, itala, hispana, hungara, kroata, litova, persa, pola, rumana, rusa, slovaka, slovena kaj turka.

 En komunikiloj 
 Uepo.de 13.07.2014 (en la germana): Sprachlernplattform deutsch.info bietet Kurse jetzt auch auf Rumänisch und Persisch
 Focus.de 26.06.2013 (en la germana): Deutsch für Zuwanderer: Start des Online-Portals deutsch.info 

 Eksteraj ligiloj 
 Retejo deutsch.info

 Referencoj 

Kategorio:Instruado de la germana lingvo
Kategorio:Klerigaj retejoj